***Проект!***

Днес, ……… в гр. София, между

1. **“Екоинженеринг – РМ” ЕООД,** с ЕИК 121283500, седалище и адрес на управление : гр.София 1505, бул.“Ситняково” № 23, представлявано от Управителите - Красимир Витанов и инж. Луко Маринов, наричано за краткост **ВЪЗЛОЖИТЕЛ**, и

и

1. …………………........................…………., със седалище и адрес на управление ................................................., с ЕИК по БУЛСТАТ [*за чуждестранно лице - съответната идентификация съгласно националното законодателство на държавата, в която лицето е установено*], представлявано от ........................... - ............................... [*длъжност на представляващия*], наричан по-долу за краткост **ИЗПЪЛНИТЕЛ[[1]](#footnote-1),**

на основание чл. 97, ал. 4 от ППЗОП във връзка с чл. 187 и сл. от ЗОП, се сключи настоящия Договор за следното:

# І. ПРЕДМЕТ НА ДОГОВОРА

**Чл. 1.** **(1)** **ВЪЗЛОЖИТЕЛЯТ** възлага, а **ИЗПЪЛНИТЕЛЯ** се съгласява срещу заплащане на цената за изпълнение на договора, надлежно да изпълни строежа, предмет на обществената поръчка, а именно обект: "**Ремонтно-възстановителни работи на обект: ЕТД Балкан ООД. Техническа ликвидация на хоризонтални минни изработки и подземен шахтов комплекс. Укрепване и затваряне на отворени минни изработки. Подобекти: Щолна 3/ Участък "Пробойница"; Щолна 3а/ Участък "Пробойница"; Щолна 4/ Участък "Пробойница"; Щолна 5 /Участък "Хижата"; Щолна 6/Участък "Еленов дол**".

**(2) ИЗПЪЛНИТЕЛЯТ** ще извършиследните дейности, които са свързани с изграждането на строежа и представляват условие, следствие или допълнение към него:

1. изпълнение на СМР, съгласно Работния проект, линеен график за изпълнение, предписанията и заповедите в заповедната книга в т.ч. предвидените с количествено – стойностната сметка СМР;
2. действителните количества, необходими за изпълнение на строежа, които са в по - голям размер от количествата, предвидени в проекта и/или не са били включени в проекта;
3. доставка и влагане в строителството на необходимите и съответстващи на Техническите спецификации и на Работния проект строителни продукти;
4. производство и/или доставка на строителни детайли/елементи и влагането им в строежа;
5. ще изиска от **ВЪЗЛОЖИТЕЛЯ**, осигуряване на терени за нуждите на строителството – за временно строителство, за производствени полигони (бази) за нуждите на строителството, за складиране на материали и техника и други нужди във връзка с изпълнение на строителството, установени с Плана за безопасност и здраве, само в случаите, когато същите са извън територията, върху която се изгражда строежа;
6. извършване на необходимите изпитвания и лабораторни изследвания;
7. съставяне на строителни книжа и изготвяне на екзекутивната документация на строежа;
8. отстраняване на недостатъците, установени при предаването на строежа и въвеждането му в експлоатация;
9. отстраняване на дефекти в гаранционните срокове на строежа;
10. в случай на възникнала необходимост от допълнително проектиране **ИЗПЪЛНИТЕЛЯТ** ще уведоми писмено **ВЪЗЛОЖИТЕЛЯ**.

# ІI. СРОК ЗА ИЗПЪЛНЕНИЕ НА ДОГОВОРА

**Чл. 2. (1)** Срокът за изпълнение на строителството е 90 (деветдесет) календарни дни, който започва да тече от датата на подписване на протокол обр. 2 за откриване на строителна площадка и определяне на строителна линия и ниво съгласно Наредба № 3 от 31 юли 2003 г. за съставяне на актове и протоколи по време на строителството и е до датата на подписване на Констативен акт обр. 15 за установяване годността за приемане на строежа (Дата на приключване).

**(2) ВЪЗЛОЖИТЕЛЯТ** предоставя на **ИЗПЪЛНИТЕЛЯ** достъп до строителната площадка след подписване на Протокол обр. 2 за откриване на строителна площадка и определяне на строителна линия и ниво, съгласно Наредба № 3 от 31.07.2003 г. за съставяне на актове и протоколи по време на строителството.

**(3)** В случай на спиране на строителството по чл. 73, ал. 1, срокът по ал. 1 спира да тече.

**(4)** При възникване на непредвидени СМР, изпълнението на същите няма да повлияе на Линейния график за изпълнение на договора и срокът за изпълнение няма да бъде удължаван.

**Чл. 3. (1)** Срокът за изпълнение на договора може да бъде удължаван само при непредвидени обстоятелства, които правят невъзможно цялостното завършване на строежа.

**(2)** Ако **ИЗПЪЛНИТЕЛЯТ** счита, че има право на удължаване на срока за изпълнение на Договора, **ИЗПЪЛНИТЕЛЯТ** следва да отправи искане до **ВЪЗЛОЖИТЕЛЯ** за удължаване на този срок. Искането се извършва писмено и следва да бъде направено не по - късно от 10 (десет) календарни дни от датата, на която **ИЗПЪЛНИТЕЛЯТ** е узнал за обстоятелството, даващо му право да направи искане за удължаване на срока. В случай, че искането не е направено в рамките на срока по тази алинея, **ВЪЗЛОЖИТЕЛЯТ** може да откаже да удължи срока за изпълнение.

**(3)** При наличието на непредвидено обстоятелство иако **ИЗПЪЛНИТЕЛЯТ** е изпълнил задължението си за уведомяване по чл. 73, ал. 5, **ВЪЗЛОЖИТЕЛЯТ**, след получаване на мнението на инвеститорския контрол, има една от следните възможности:

1. да определи по - късна дата за приключване на срока за изпълнение на договора, ако е налице искане от страна на **ИЗПЪЛНИТЕЛЯ** по ал. 2 или

2. да упражни правото си за прекратяване на договора, съгласно чл. 76, т. 2 от договора, в случай, че изпълнението на СМР е преустановено за период, по - голям от 120 (сто и двадесет) календарни дни от настъпването на непредвиденото обстоятелство.

**(4)** В случаите по ал. 3, т. 1, **ВЪЗЛОЖИТЕЛЯТ** писмено уведомява **ИЗПЪЛНИТЕЛЯ** в 14-дневен срок от получаване на неговото искане. Страните подписват допълнително споразумение към договора за удължаване на срока за изпълнение на договора, като времето, с което се удължава е съобразно с времетраенето на непредвиденото обстоятелство.

**(5)** При наличието на непредвидено обстоятелство и ако изпълнението на СМР е преустановено за период, по - голям от 120 (сто и двадесет) календарни дни от настъпването на непредвиденото обстоятелство, **ИЗПЪЛНИТЕЛЯТ** също има право да прекрати Договора, съгласно чл. 76, т. 2 от Договора.

# III. ЦЕНА ЗА ИЗПЪЛНЕНИЕ НА ДОГОВОРА. ПЛАЩАНЕ НА ЦЕНАТА ЗА ИЗПЪЛНЕНИЕ НА ДОГОВОРА. КОНТРОЛ НА РАЗХОДИТЕ

**Чл. 4. (1)** Общата цена за изпълнение на договора, дължима от **ВЪЗЛОЖИТЕЛЯ** на **ИЗПЪЛНИТЕЛЯ**, е в размер на **………… (…………) лв. без ДДС** [*посочва се в съответствие с Ценовата оферта по т. I*], и в размер на **……………(…….) лв. с ДДС,** формирана както следва:

**1.** Цена за изпълнение на строително - монтажните работи - в размер на **……… (……….) лв. без ДДС**.

2. Цена за изпълнение на непредвидени разходи в размер на разходи в размер на 4% от цената за изпълнение на строително – монтажните работи - в размер на **……… (……….) лв. без ДДС**.

**3**. Цена за изпълнение на програмата за радиационна защита **……… (……….) лв. без ДДС**.

**(2)** Общата цена за изпълнение на договора е окончателна и не подлежи на увеличение, като същата е формирана на база всички присъщи разходи, необходими за изграждането и въвеждането на строежа в експлоатация, с включени разходи за изпълнение на всички дейности, предмет на настоящия договор, както и разходи за всякакви други непредвидени обстоятелства, включително и непредвидените разходи.

**Чл. 5. (1)** Непредвидените разходи по време на изпълнение на строителството по чл. 4, ал. 1, т. 2 се доказват с протокол между **ИЗПЪЛНИТЕЛЯ**, **ВЪЗЛОЖИТЕЛЯ** и инвеститорския контрол по договора, с приложена към него обосновка и документи за необходимостта от извършването им.

**(2)** Стойността на непредвидените разходи се определя, съгласно установените с документите по чл. 5 ал. 1 количества, на база единичните цени, предложени с офертата на **ИЗПЪЛНИТЕЛЯ** чрез Ценовата оферта в Количествено стойностна сметка. За видовете СМР и Дейности, за които няма предложени единични цени, единичната цена се определя на база на елементите на ценообразуване, посочени от **ИЗПЪЛНИТЕЛЯ** в Ценовата оферта.

**(3)** При изчерпване на размера на непредвидените разходи, разликата в количествата, необходими за цялостното изпълнение на строежа е изцяло за сметка на **ИЗПЪЛНИТЕЛЯ** и същите остават в полза на **ВЪЗЛОЖИТЕЛЯ**, като **ИЗПЪЛНИТЕЛЯТ** няма право да претендира получаването им.

**Чл. 6. (1) ИЗПЪЛНИТЕЛЯТ** потвърждава, че цената за изпълнение на договора е единственото възнаграждение за изпълнение на дейностите по договораи **ВЪЗЛОЖИТЕЛЯТ** не дължи на **ИЗПЪЛНИТЕЛЯ** каквито и да било други суми. Заплащането ще се извършва по реално извършени дейности, количества и цени в рамките на договора.

**(2)** **ИЗПЪЛНИТЕЛЯТ** потвърждава, че оферирайки Количествено - стойностната си сметка, е изложил пълно и окончателно посочените от него ставки и цени за съответните видове работи, така че общата стойност на СМР покрива всичките му задължения за тяхното изпълнение за целия срок за изпълнение на СМР и включва следното:

1. разходите за изпълнение на СМР, вкл. тези за подготовката на строителството, за извършването на временните строителни работи, за осигуряване транспорта на машините и заплащането на труда, временната организация на движението (ако има такова), депонирането на негодни почви и строителни отпадъци, промяна в организацията на строителството, охрана на труда, застраховка на СМР и на професионалната си отговорност, други присъщи разходи, неупоменати по-горе;

2. цената на финансовия риск;

3. разходите за покупка на влаганите строителни продукти;

4. разходите за извършване на работите по изпитването и пускането в експлоатация на строежа, които **ИЗПЪЛНИТЕЛЯТ** трябва да извърши, както и тяхната единична цена;

5. всякакви други разходи, необходими за изпълнение и завършване на дейностите по договора;

6. в случай, че действителните количества, необходими за изпълнение на строежа са в по - голям размер от количествата, предвидени в проекта и/или не са били включени в проекта, то същите ще се считат включени в цената и ще бъдат за сметка на **ИЗПЪЛНИТЕЛЯ**.

**(3)** Единичните цени, посочени в Количествено - стойностната сметка са окончателни.

**(4)** В случай, че за сметка на определен вид работа от Количествено – стойностната сметка ще се изпълнява друг вид работа, за която има аналогична единична цена в нея, разплащането й ще се извърши със заменителна таблица по образец на **ИЗПЪЛНИТЕЛЯ**.

**(5)** Промяна на количествата на даден вид работа не е предпоставка за промяна на единичната цена за тази работа.

**(6)** Изпълнените количества СМР се сертифицират по договорените цени и действително изпълнените количества. Изплащането се допуска при наличие на съответните документи, доказващи качеството на извършваните видове СМР.

**Чл. 7. (1)** ВЪЗЛОЖИТЕЛЯТ заплаща на ИЗПЪЛНИТЕЛЯ приетите от инвеститорския контрол и отразени в месечни протоколи (акт обр. 19) работи по договорена стойност съгласно ценовото предложение на ИЗПЪЛНИТЕЛЯ, след осигуряване на финансирането им от страна на Министерство на икономиката.

**(2)** Оригинална фактура за плащане се издава след одобрение и подписване на акт обр. 19 от ВЪЗЛОЖИТЕЛЯ. ИЗПЪЛНИТЕЛЯТ представя на ВЪЗЛОЖИТЕЛЯ документите, необходимите за разплащане след етапното и окончателното изпълнение на предмета на договора.

**(3)** Плащанията по договора се извършват по банков път по банковата сметка на ИЗПЪЛНИТЕЛЯ, след представяне на документите, предвидени за съответния вид плащане, при:

БАНКА:

IBAN:

BIC:

**Чл. 8.** При забавяне на дължимите плащания от страна на **ВЪЗЛОЖИТЕЛЯ** с повече от 60 (шестдесет) календарни дни след представяне на документите и получаване на средствата от Министерство на икономиката съгласно чл. 7, **ИЗПЪЛНИТЕЛЯТ** има право да получи обезщетение за забавеното плащане в размер на законната лихва за забава.

# ІV. ТЕХНИЧЕСКИ КАПАЦИТЕТ НА ИЗПЪЛНИТЕЛЯ

**Чл. 9. (1) ИЗПЪЛНИТЕЛЯТ** ще разполага и ще използва оборудване за изпитване и изследване и акредитирана строителна лаборатория, с което ще се осигурява контрол на качеството на производството на строителни продукти и елементи и на изпълнените СМР.

**(2) ИЗПЪЛНИТЕЛЯТ** се задължава да поддържа технически изправно, безопасно и в пълна наличност оборудване.

**(3)** Ако нарушаването на изискванията по ал. 2 се отразява неблагоприятно върху качеството или сроковете за изпълнение на СМР, **ВЪЗЛОЖИТЕЛЯТ** ще има право да наложи на **ИЗПЪЛНИТЕЛЯ** неустойка, определена по правилата на чл. 78, ал. 4 от Договора.

# V. ЕКИП НА ИЗПЪЛНИТЕЛЯ

**Чл. 10. (1)** За изпълнението на дейностите по договора и докато е в сила този договор, **ИЗПЪЛНИТЕЛЯТ** е длъжен да разполага с екип от експерти/служители в съответствие с офертата му.

**(2) ИЗПЪЛНИТЕЛЯТ** има право да променя експертите/служителите от екипа по ал. 1 на свой риск и за своя сметка, след получаване на изрично, писмено, предварително съгласие на **ВЪЗЛОЖИТЕЛЯ** относно качеството и срока за изпълнение на съответните видове работи и дейности на строежа, при наличие на непредвидени обстоятелства (прекратяване на трудовото правоотношение, болест и други), настъпили след подаване на офертата на **ИЗПЪЛНИТЕЛЯ**, които възпрепятстват съответните лица да изпълняват пълноценно задълженията си.

**(3)** Замяната на експерти/служители е допустима, само ако образованието, квалификацията и опита на новите експерти/служители отговарят на изискванията, посочени в документацията за участие в обществената поръчка, в резултат на която е сключен настоящия договор.

**(4) ВЪЗЛОЖИТЕЛЯТ** или инвеститорския контрол може да поиска от **ИЗПЪЛНИТЕЛЯ** да отстрани от изпълнение на дейности по договора експерт/служител, който се държи неприемливо, проявява некомпетентност или небрежност при изпълнението на задълженията си. Отстраненото лице трябва да напусне строителната площадка в 3-дневен срок от получаване на искането от **ИЗПЪЛНИТЕЛЯ**. След отстраняването, на това лице не може да бъде възлагано извършването на каквато и да е дейност по договора.

**(5)** Всички разходи, възникнали поради напускане, оттегляне или замяна на експерти/служители на **ИЗПЪЛНИТЕЛЯ**, се поемат от **ИЗПЪЛНИТЕЛЯ**.

**(6)** При неизпълнение на което и да е от задълженията си по този член, **ИЗПЪЛНИТЕЛЯТ** следва да заплати на **ВЪЗЛОЖИТЕЛЯ** неустойката, определена в чл. 78, ал. 4 от Договора.

# VІ. ПОДИЗПЪЛНИТЕЛИ

**Чл. 11.** **(1)** Сключването на договор за подизпълнение не освобождава **ИЗПЪЛНИТЕЛЯ** от отговорността му за изпълнение на договора.

**(2)** **ИЗПЪЛНИТЕЛЯТ** няма право да:

1. сключва договор за подизпълнение с лице, за което е налице основание за отстраняване от процедурата по ЗОП;

2. възлага изпълнението на една или повече от дейностите, предмет на договора, на лица, които не са подизпълнители.

**(3) ИЗПЪЛНИТЕЛЯТ** има право да заменя посочен в офертата подизпълнител по изключение, при условие, че за новия подизпълнител не е налице основание за отстраняване от процедурата и същият отговаря на критериите за подбор, на които е отговарял предишния подизпълнител, включително по отношение на дела и вида дейности, които ще изпълнява, коригирани съобразно изпълнените до момента дейности.

**(4)** В срок до 3 (три) календарни дни от сключването на нов договор за подизпълнение и/или на допълнително споразумение към него, или на договор, с който се заменя посочен в офертата подизпълнител, **ИЗПЪЛНИТЕЛЯТ** е длъжен да документите, доказващи изпълнението на ал.3.

**(4)** Подизпълнителя/те нямат право да превъзлагат една или повече от дейностите, които са включени в предмета на договора за подизпълнение.

**Чл. 12.** При сключването на договорите с подизпълнителите **ИЗПЪЛНИТЕЛЯТ** е длъжен да създаде условия и гаранции, че:

1. приложимите клаузи на договора са задължителни за изпълнение от подизпълнителите;

2. действията на подизпълнителите няма да доведат пряко или косвено до неизпълнение на договора;

3. при осъществяване на контролните си функции по договора **ВЪЗЛОЖИТЕЛЯТ** ще може безпрепятствено да извършва проверка на дейността и документацията на подизпълнителите.

**Чл. 13.** **(1) ИЗПЪЛНИТЕЛЯТ** отговаря за действията на подизпълнителя като за свои действия.

**(2)** В случай, че **ВЪЗЛОЖИТЕЛЯТ** установи, че подизпълнител не изпълнява възложените му дейности, съгласно настоящия договор, той може незабавно да изиска от **ИЗПЪЛНИТЕЛЯ** сам да извърши тези работи.

# VІI. СТРОИТЕЛНИ ПРОДУКТИ

**Чл. 14. (1)** Строителните продукти, които **ИЗПЪЛНИТЕЛЯТ** е купил за извършване на СМР и които са описани в Количествено - стойностната сметка, са собственост на **ВЪЗЛОЖИТЕЛЯ**.

**(2)** Рискът от повреждането или унищожаването на строителните продукти по ал. 1 се носи от **ИЗПЪЛНИТЕЛЯ**.

**Чл. 15.** **(1)** **ИЗПЪЛНИТЕЛЯТ** се задължава да осигури регулярност на доставките на строителните продукти, необходими за изпълнението на строежа, по начин, който да обезпечава навременно, качествено и ефикасно извършване на СМР и спазване на графика за изпълнение на СМР.

**(2)** **ИЗПЪЛНИТЕЛЯТ** се задължава да представи списък на доставчиците, с които е сключил или ще сключи договори за доставка на строителни продукти по договора.

**Чл. 16.** **(1)** **ИЗПЪЛНИТЕЛЯТ** ще използва и влага в строителството строителни продукти по вид, произход, качество, стандарт и технически и технологични показатели, съгласно Работния проект, Техническите спецификации и в съответствие с всички приложими законови разпоредби.

**(2)** Строителните продукти, независимо дали са произведени от **ИЗПЪЛНИТЕЛЯ** и/или неговите подизпълнители или са доставени от доставчик, трябва да бъдат съпроводени с документи, доказващи техния произход, съответствие на стандарт или друг вид техническо одобрение и качество.

**Чл. 17. (1)** **Изпълнителят** има право да променя на свой риск строителни продукти, които ще вложи в строежа. Промяната може да се извършва само в случай, че строителните продукти съответстват на изискващите се по стандарт, технически норми или одобрения, предвидени в Работния проект и Техническата спецификация, и за които **ИЗПЪЛНИТЕЛЯТ** представи надлежни доказателства за съответствие (декларации за съответствие, сертификат за качество и други), че са със същото или с по-добро качество от качеството на заменените строителни продукти, и за които писмено уведоми предварително инвеститорския контрол и **ВЪЗЛОЖИТЕЛЯ.**

**(2)** Промяна на строителните продукти може да се наложи и извършва в случай на изменение на Работния проект. Промяната може да се извърши при спазване на изискванията на ал. 1.

**(3)** В случаите по ал. 1 и ал. 2 промяната се извършва след одобрение на Проектанта или инвеститорския контрол, вписано в заповедната книга.

**(4)** Всички разходи, свързани с промяната на строителните продукти, са за сметка изцяло на **ИЗПЪЛНИТЕЛЯ.**

**(5)** Ако вследствие на замяната на строителни продукти качеството на СМР се влоши, то отговорността за това ще бъде изцяло на **ИЗПЪЛНИТЕЛЯ**.

**Чл. 18.** **(1)** Ако се окаже, че даден строителен продукт не е определен в Работния проект и Техническата спецификация, то същият следва предварително да бъде одобрен от инвеститорския контрол. Инвеститорският контрол няма право да одобрява строителни продукти, които не съответстват на стандартите или за които няма технически одобрения.

**(2)** **ИЗПЪЛНИТЕЛЯТ** се задължава да представи на инвеститорския контрол надлежни доказателства за съответствието на предложените за одобрение продукти със стандартите, Работния проект и Техническата спецификация.

**(3)** Влагането на строителни продукти, които не са одобрени предварително от инвеститорския контрол, ще се счита за неизпълнение на договора.

# VIII. ОРГАНИЗАЦИЯ НА СМР

**Чл. 19. (1)** Подготвителният период включва:

1. извършване на необходимите действия за съставяне на Протокол обр. 2 по Наредба № 3 от 31.07.2003 г. за откриване на строителна площадка и определяне на строителна линия и ниво;

2. извършване на действията по разчистване на Строителната площадка и извършване на други подготвителни дейности за започване на строителството, включително на мерките за осигуряване на безопасни и здравословни условия на труд;

3. одобряване на Технологично - строителна програма с приложен към нея График за изпълнение.

**(2)** Отговорност за извършване на действията по ал. 1, т. 1 и т.3 носи **ВЪЗЛОЖИТЕЛЯТ**, а за действията по ал. 1, т. 2 – **ИЗПЪЛНИТЕЛЯТ**.

**(3)** Продължителността на подготвителния период за извършване на действията по подготовка на строителството по ал. 1, т. 2 е в срока на договора.

**(4)** Срокът по ал. 3 е в полза на **ВЪЗЛОЖИТЕЛЯ**.

**Чл. 20.** В деня на съставяне на Протокол обр. 2, **ВЪЗЛОЖИТЕЛЯТ** е длъжен да въведе **ИЗПЪЛНИТЕЛЯ** на строителната площадка, съгласно изискванията на нормативните актове.

**Чл. 21. (1)** В срок от 3 (три) календарни дни след осигуряване на достъп до строителната площадка, **ИЗПЪЛНИТЕЛЯТ** е длъжен да представи на инвеститорския контрол и **ВЪЗЛОЖИТЕЛЯ** за одобрение линеен График за изпълнение на СМР, в срока по чл. 2, ал. 1, предвиден в договора. При изготвяне на График за изпълнение на СМР, **ИЗПЪЛНИТЕЛЯТ** е длъжен да се съобрази със спецификите на отделните дейности, за да бъдат извършени те при най-подходящи климатични и други условия с цел осигуряване на качество на строителството и запазване крайния срок за окончателното завършване.

**(2) ИЗПЪЛНИТЕЛЯТ** е длъжен да преработи График за изпълнение на СМР, когато се изиска от **ВЪЗЛОЖИТЕЛЯ**, като се съобрази с всички негови указания.

**(3)** Изготвянето на График за изпълнение на СМР се счита за потвърждение от страна на **ИЗПЪЛНИТЕЛЯ**, че той е огледал и проучил строителната площадка и заобикалящия я участък, че е запознат с всички нейни особености, които са от значение за точното изпълнение на СМР и че няма никакви възражения или въпроси към **ВЪЗЛОЖИТЕЛЯ** в тази връзка.

**Чл. 22. (1) ВЪЗЛОЖИТЕЛЯТ** или инвеститорският контролимат право да дава мотивирани писмени указания на **ИЗПЪЛНИТЕЛЯ** да забави началото или хода на всяка от дейностите, включени в Графика за изпълнение на СМР, както и да спре строителните дейности или част от тях за определен срок, за да бъдат осигурени оптимални условия за качественото изпълнение на СМР.

**(2)** Указанията по ал. 1 се отразяват в заповедната книга на строежа и през периода на „спиране” не тече срока за изпълнение на договора.

**Чл. 23.** Поне веднъж седмично **ВЪЗЛОЖИТЕЛЯТ,** инвеститорският контроли **ИЗПЪЛНИТЕЛЯТ,** а по искане на **ВЪЗЛОЖИТЕЛЯ** - и подизпълнителите, ще провеждат координационни срещи на площадката на строежа, на които ще се обсъжда последователността на извършване, прогреса на СМР и изпълнението им в съответствие с клаузите на този договор. За проведените срещи и направените обсъждания ще се съставя и подписва протокол.

# ІХ. ВЗАИМООТНОШЕНИЯ МЕЖДУ ИЗПЪЛНИТЕЛЯ, ВЪЗЛОЖИТЕЛЯ И ИНВЕСТИТОРСКИЯ КОНТРОЛ В ПРОЦЕСА НА ИЗВЪРШВАНЕ НА СМР

**Чл. 24. (1)** Инвеститорският контрол представлява **ВЪЗЛОЖИТЕЛЯ**, като осъществява дейности в процеса на строителството, включително на Координатор за безопасност и здраве, и в гаранционните срокове по силата на клаузите на този договор, договора между него и **ВЪЗЛОЖИТЕЛЯ** или при упълномощаване от **ВЪЗЛОЖИТЕЛЯ**.

**(2)** Инвеститорският контрол има право на достъп до строителната площадка и строежа, по което и да е време в процеса на извършване на СМР.

**(3) ИЗПЪЛНИТЕЛЯТ** се задължава да осигурява достъп на **ВЪЗЛОЖИТЕЛЯ** и инвеститорския контрол до строителната площадка и строежа за изпълнение на договора.

**Чл. 25. ИЗПЪЛНИТЕЛЯТ** ще подсигури, по което и да е време, компетентно отговорно лице на строителната площадка или строежа, така че каквито и да са предписания, инструкции и/или заповеди, дадени от инвеститорския контрол, във връзка със СМР по този договор, ще бъдат счетени за предоставени и надлежно получени от **ИЗПЪЛНИТЕЛЯ**.

**Чл. 26. ИЗПЪЛНИТЕЛЯТ** се задължава да спазва всички предписания, заповеди и инструкции на инвеститорския контрол, които се отнасят до изпълнението на СМР по изграждането на строежа съобразно Работния проект, Техническите спецификации, изискванията по договора и законовите разпоредби, включително, но не само до:

1. законосъобразното започване на строежа;

2. пълнотата и правилното съставяне на актовете и протоколите по време на строителството;

3. изискванията за здравословни и безопасни условия на труд в изпълнението на строежа;

4. недопускане на увреждане на трети лица и имоти вследствие на изпълнението на строежа;

5. годността на строежа за въвеждане в експлоатация;

6. промяна в Графика за изпълнение на СМР на **ИЗПЪЛНИТЕЛЯ** съгласно този договор;

7. извършване на допълнително инспектиране на качеството, на които и да са СМР или извършване на допълнително изпитване (тест) за качеството на влаганите в строителството строителни продукти;

8. отстраняване от строителната площадка или строежа, на което и да е лице, което е в трудовоправни или други отношения с **ИЗПЪЛНИТЕЛЯ**, което се държи неприемливо, проявява некомпетентност или небрежност при изпълнение на задълженията си.

**Чл. 27. (1)** Инвеститорският контрол координира и контролира изпълнението на СМР, проверява и удостоверява обема и вида на извършваните СМР, доказателствените документи за качеството на извършените СМР, както и проверява ценообразуването и първичните разходооправдателни документи за отчитане и изплащане на извършеното строителство.

**(2)** Въз основа на оглед и оценка на документацията за извършеното строителство, както и след инспектиране и/или провеждане на изпитване на извършените СМР, инвеститорският контрол потвърждава или отказва да потвърди за плащане на сумите, посочени в съответните актове обр. 19.

**Чл. 28. (1)** Независимо от задълженията на инвеститорския контрол към **ВЪЗЛОЖИТЕЛЯ** по този договор или по договора за упражняване на инвеститорски контрол, **ИЗПЪЛНИТЕЛЯТ** ще бъде пълно, безусловно и неограничено отговорен за изпълнението и приключването на СМР по този договор в съответствие с неговите клаузи.

**(2)** Отговорността на **ИЗПЪЛНИТЕЛЯ** по никакъв начин не може да бъде изменена от упражняването, на което и да е право или задължение на инвеститорския контрол, вкл. одобряване на действие, бездействие или документ на **ИЗПЪЛНИТЕЛЯ** по този договор.

**Чл. 29. (1)** При упражняването на правата и задълженията си по договора или на приложимите законови разпоредби, **ВЪЗЛОЖИТЕЛЯТ** се представлява от Управителите и инвеститорския контрол.

**(2)** В изпълнение на договорно регламентираните си правомощия за контрол на дейността на **ИЗПЪЛНИТЕЛЯ** по този договор, **ВЪЗЛОЖИТЕЛЯТ** упражнява контрол върху изпълнението на задълженията на **ИЗПЪЛНИТЕЛЯ** по договора чрез упълномощени от него лица.

# Х. ИЗВЪРШВАНЕ НА СТРОИТЕЛСТВОТО

**Чл. 30.** При изпълнение на своите задължения **ИЗПЪЛНИТЕЛЯТ**:

1. поема пълна отговорност за качественото и срочно изпълнение на възложените работи, гарантирайки цялостна охрана и безопасност на труда;

2. осигурява високо квалифицирано техническо ръководство за изпълнението на договореното строителство през целия период на изпълнението на строежа;

3.извършва и приключва СМР, както и осигурява, че неговите представители, служители или подизпълнители ще извършват и приключват СМР по начин, който няма да накърнява или уврежда доброто име и репутация на **ВЪЗЛОЖИТЕЛЯ**;

4. осигурява и поддържа цялостно наблюдение, необходимото осветление и охрана на строежа по всяко време, с което поема пълна отговорност за състоянието му и за съответните наличности;

5. съгласува всички налагащи се промени в Технологично-строителната си програма по време на изпълнение на строежа с **ВЪЗЛОЖИТЕЛЯ** и инвеститорския контрол;

6. предоставя възможност за контролиране и приемане на изпълнените видове работи;

7. започва изпълнението на следващия по програма вид работа, само след като изпълнените предхождащи видове работи са приети по съответния ред;

8. осъществява лабораторен контрол с Акредитирана строителна лаборатория при спазване изискванията на действащите нормативни документи;

9. поддържа временните пътища и площадки, свързани със строителните нужди в нормални условия;

10. влага в строежа строителни продукти само с предварително доказани качества, отговарящи на нормативните изисквания, стандарти и условията на Работния проект, притежават и са представени със съответните сертификати за качество и декларация за съответствие на продуктите и са одобрени от инвеститорския контрол;

11. не изпълнява СМР, за които съществуват ограничения за изпълнението им през зимния сезон и при изключително неблагоприятни климатични условия, съгласно Техническите спецификации;

12. носи пълна отговорност за изпълнените видове работи до цялостното завършване и приемане на строежа. Приемането на отделни елементи или видове работи по време на строителството не освобождава **ИЗПЪЛНИТЕЛЯ** от тази отговорност;

13. **ИЗПЪЛНИТЕЛЯТ** е длъжен да съхранява всички документи по изпълнението на настоящия договор за период от 4 (четири) години след датата на приключване на строежа;

14. **ИЗПЪЛНИТЕЛЯТ** е длъжен да информира **ВЪЗЛОЖИТЕЛЯ** за възникнали проблеми при изпълнението на проекта и за предприетите мерки за тяхното решаване;

15. при проверки на място от страна на **ВЪЗЛОЖИТЕЛЯ** или други органи, **ИЗПЪЛНИТЕЛЯТ** се задължава да осигури присъствието на негов представител, както и да осигурява достъп до помещения, преглед на документи, свързани с изпълнението на възложените дейности;

16. **ИЗПЪЛНИТЕЛЯТ** се задължава да изпълнява мерките и препоръките на **ВЪЗЛОЖИТЕЛЯ** и инвеститорския контрол, съдържащи се в докладите от проверки на място;

17. **ИЗПЪЛНИТЕЛЯТ** се задължава да следи и докладва за нередности при изпълнението на договора. В случай на установена нередност, **ИЗПЪЛНИТЕЛЯТ** е длъжен да възстанови на **ВЪЗЛОЖИТЕЛЯ** всички неправомерно изплатени суми, заедно с дължимите лихви.

**Чл. 31. (1)** **ИЗПЪЛНИТЕЛЯТ** е длъжен да спазва приложимите законови разпоредби, регулиращи наемането на работници и служители и осигуряване на безопасни и здравословни условия на труд. Отговорността за неспазването на приложимите законови разпоредби се носи само от **ИЗПЪЛНИТЕЛЯ**.

**(2) ВЪЗЛОЖИТЕЛЯТ** има право да извършва проверки и да изисква съответни документи от **ИЗПЪЛНИТЕЛЯ**, удостоверяващи изпълнението на задълженията му по ал. 1.

**(3)** Което и да е констатирано от **ВЪЗЛОЖИТЕЛЯ** нарушение на изискването за законосъобразно наемане на работници и служители, както и на изискванията за осигуряване на безопасни и здравословни условия на труд, ще се счита за неизпълнение на този договор, което ако е системно, е основание за едностранно прекратяване на договора от **ВЪЗЛОЖИТЕЛЯ** съгласно чл. 78, ал. 2, т. 1.

**Чл. 32. ИЗПЪЛНИТЕЛЯТ** носи отговорност и за безопасността на всички Дейности по изпълнението на строежа.

**Чл. 33. (1) ИЗПЪЛНИТЕЛЯТ** отговаря за вреди от трудова злополука, претърпяна от негов служител при и по повод изпълнението на строежа, независимо от това дали негов орган или друг негов служител има вина за настъпването им.

**(2) ИЗПЪЛНИТЕЛЯТ** отговаря и когато трудовата злополука е причинена от непредвидено обстоятелство при или по повод изпълнението на дейностите по договора.

**(3) ИЗПЪЛНИТЕЛЯТ** се освобождава от отговорността по ал. 1 и ал. 2, ако трудовата злополука е в резултат от виновно действие/бездействие на **ВЪЗЛОЖИТЕЛЯ**, на негов представител или служител. В този случай отговорността се поема от **ВЪЗЛОЖИТЕЛЯ**.

**Чл. 34. ИЗПЪЛНИТЕЛЯТ** изпълнява строежа в съответствие с договора, Работния проект, Техническите спецификации и Плана за безопасност и здраве и императивните правила на нормативните актове, регулиращи съответната дейност.

**Чл. 35. (1)** СМР трябва да бъдат извършвани по начин, че да не създават пречки за достъпа до или за ползването на пътища или имоти, собственост на **ВЪЗЛОЖИТЕЛЯ** или на трети лица. Всички такси и разноски във връзка с изпълнението на това задължение са за сметка на **ИЗПЪЛНИТЕЛЯ**. Той носи и отговорността за вреди поради неизпълнение на задължението.

**(2) ИЗПЪЛНИТЕЛЯТ** е длъжен преди започване на изпълнението, на каквито и да било работи по строежа до неговото приключване, за своя сметка да вземе необходимите мерки за осигуряване на безопасността на гражданите, като постави предупредителни знаци, указания за отбиване на движението, подходящо осветление и други подобни, съгласно изискванията на нормативните актове.

**Чл. 36. ИЗПЪЛНИТЕЛЯТ** е длъжен да уведомява незабавно компетентните органи и съответното експлоатационно дружество за:

1. открити при изпълнение на строителството подземни и надземни мрежи и съоръжения, необозначени в съответните специализирани карти и регистри, както и да вземе необходимите мерки за запазване на същите от повреди и разместване;

2**.** евентуални повреди на мрежите и съоръженията, произлезли при извършване на СМР, както и да поеме за своя сметка разходите по възстановяване на причинените вреди.

**Чл. 37. (1) ВЪЗЛОЖИТЕЛЯТ** има право да нареди на **ИЗПЪЛНИТЕЛЯ** временно преустановяване работата на строежа, ако е констатирано неточно изпълнение, влагане на некачествени строителни продукти и неспазване на Работния проект и Техническите спецификации, както и на Графика за изпълнение на СМР.

**(2)** Спирането на СМР по силата на ал. 1 не води до спиране на срока за изпълнение на Договора и не може да служи за основание за удължаването му.

**Чл. 38.** **(1)** В случаите по чл. 36 и 37, в 3-дневен срок от уведомяването, съответно нареждането, страните съставят Акт обр. 10 от Наредба № 3 от 31.07.2003 г. за установяване състоянието на строежа при спиране на строителството.

**(2)** **ИЗПЪЛНИТЕЛЯТ** може да продължи спряната работа след изпълнение на мерките, указани от компетентните органи.

**(3)** За продължаване на спряната работа, страните съставят Акт обр. 11 от Наредба № 3 от 31.07.2003 г. за установяване състоянието на строежа при продължаване на строителството.

**(4)** Едновременно със съставянето на акта по ал. 1, страните съставят и констативен протокол, в който:

1. отразяват изпълнението на указанията на компетентните органи;

2. посочват срока, през който работата е била спряна и

3. обосновават необходимостта от удължаване на срока от Графика за изпълнение на СМР или на датата на подписване на Констативен акт обр. 15. Срокът за удължаване се обосновава, като се отчете изпълнението на задълженията на **ИЗПЪЛНИТЕЛЯ** на останалата част от строителната площадка, незасегнати от преустановяването на работата и доколко спирането се е отразило върху цялостното изпълнение на СМР по договора.

**Чл. 39. (1)** За периода на временното преустановяване **ИЗПЪЛНИТЕЛЯТ** е длъжен да предпази, съхрани и обезопаси изпълнените СМР срещу разваляне, повреждане или унищожаване.

**(2)** Всички рискове от погиване, повреждане, разваляне и унищожаване на изпълнени СМР или друго имущество на обекта, се носят и са изцяло за сметка на **ИЗПЪЛНИТЕЛЯ** за периода на временното преустановяване на СМР по правилата на чл. 38.

**Чл. 40. (1)** Ако в процеса на изпълнение на договора, се констатира, че действителният напредък изостава (или ще изостане) от срока по Графика за изпълнение, то тогава **ВЪЗЛОЖИТЕЛЯТ** и/или инвеститорският контрол предприемат действия за преодоляване на изоставането като предупреждават **ИЗПЪЛНИТЕЛЯТ** и изискват от него да се поправи и да ускори работата.

**(2) ИЗПЪЛНИТЕЛЯТ** поема за своя сметка всички разходи във връзка с ускоряването на СМР.

**(3)** Ако вследствие на забавата за изпълнение на СМР **ВЪЗЛОЖИТЕЛЯТ** понася допълнителни разходи той има право да получи обезщетение за тези разходи.

**(4)** Ако въпреки мерките по предходните алинеи забавата не бъде преодоляна и е по - голяма от 30 (тридесет) календарни дни от срока, то **ВЪЗЛОЖИТЕЛЯТ** може да прекрати Договора едностранно, съгласно чл. 78, ал. 1, т. 1.

**Чл. 41. (1)** При изпълнение на строителството **ИЗПЪЛНИТЕЛЯТ** е длъжен да поддържа строителната площадка и частите от строежа чисти, като ги почиства от строителни отпадъци и организира тяхното извозване до съответните сметища.

**(2)** След завършване на строителството **ИЗПЪЛНИТЕЛЯТ** отстранява от строителната площадка и строежа всички строителни съоръжения, оборудване, излишни материали и строителни отпадъци, като ги оставя във вид, удовлетворяващ **ВЪЗЛОЖИТЕЛЯ** или инвеститорския контрол.

**(3) ИЗПЪЛНИТЕЛЯТ** е длъжен да изпълнява приложимите законови разпоредби, включително всички предписания, свързани с опазване на околната среда на строителната площадка и на граничещите й обекти.

**(4) ИЗПЪЛНИТЕЛЯТ** е задължен за своя сметка да извърши рекултивация и/или възстанови в първоначалният им вид всички временни пътища и терени, ползвани при изпълнение на договора.

# ХІ. ОТЧИТАНЕ ХОДА НА ИЗПЪЛНЕНИЕ НА ДОГОВОРА

**Чл. 42. (1)** В края на всеки месец **ИЗПЪЛНИТЕЛЯТ** представя на инвеститорския контрол и **ВЪЗЛОЖИТЕЛЯ** за одобрение акт образец 19 за извършени натурални видове работи.

**(2)** Към акта се прилагат:

1. документите на **ИЗПЪЛНИТЕЛЯ** във връзка с доставка, изработка, доставка до площадката, строителство, монтаж и проби; включително и тези етапи от работата на всеки подизпълнител;

2. снимки, показващи състоянието на изработката и напредъка на площадката;

3. производството на всяка основна единица от доставките и продуктите - името на производителя, мястото на производство, сертификати и/или декларации за съответствие от производителя и същинската или очакваната дата за:

а) начало на производството;

б) инспекции на **ИЗПЪЛНИТЕЛЯ**;

в) проби, експедиция и пристигане на площадката;

4. статистики по безопасността, включително данни за опасни инциденти и дейности, във връзка с опазването на околната среда;

5. сравнения между действителния и планирания напредък, по видове работи и участъци (ако има такива) заедно с подробно описание на всички събития или обстоятелства, които могат да изложат на опасност завършването съгласно Договора и мерките, които са (или ще бъдат) предприети за преодоляването на забави;

6. приложени документи – надлежни доказателства за качеството на извършваните видове СМР.

# ХІI. ЗАПОВЕДНА КНИГА ЗА СТРОЕЖА

**Чл. 43. (1)** Всички предписания и заповеди, свързани с изпълнението на СМР, издадени от оправомощените за това лица и специализираните контролни органи съгласно ЗУТ, се вписват в заповедната книга на строежа, която се съхранява на строежа от **ИЗПЪЛНИТЕЛЯ**. Лицата, издали предписанията, респ. заповедите, задължително ги подписват и датират.

**(2)** Предписанията и заповедите, вписани в заповедната книга, са задължителни за **ИЗПЪЛНИТЕЛЯ**.

# ХIII. КОНТРОЛ НА КАЧЕСТВОТО

**Чл. 44. (1)** Извършването на СМР, както и всички строителни продукти за извършването им, следва да бъдат по вид, качество и стандарт съгласно Работния проект, Техническите спецификации, както и всички приложими Законови разпоредби.

**(2)** Неспазването от **ИЗПЪЛНИТЕЛЯ,** на изискванията на Проектната документация, на Техническите спецификации и всички приложими законови разпоредби, относно стандартите и качеството на Строителните продукти, както и на извършените СМР, ще се счита за Неизпълнение на този договор, което ако е системно или представлява съществено неизпълнение, е основание за едностранно прекратяване на договора от **ВЪЗЛОЖИТЕЛЯ** съгласно чл. 78, ал. 2, т. 1 или т. 2 от този Договор.

**Чл. 45. (1)** Качеството на изпълнените СМР, както и на строителните продукти, се установява с:

1. съответния акт обр. 19 за изпълнени СМР или констативен протокол обр.15;

2. актовете и протоколите по чл. 7, ал. 3 от Наредба № 3 от 31.07.2003 г.;

3. други документи, които съдържат оценка на качеството на изпълнените СМР;

4. протоколите от изпитванията в съответствие с изискванията на Проектната документация;

5. протоколи от проверки извършвани от органите на **ВЪЗЛОЖИТЕЛЯ**.

**(2)** Контролът на качеството на СМР и на строителните продукти се извършва:

1. от инвеститорския контрол при осъществяване на непрекъснат надзор по време на изпълнението на СМР и съставяне на протоколите и актовете по чл. 7, ал. 3 от Наредба № 3 от 31.07.2003 г. и в съответствие с договора на инвеститорския контрол с **ВЪЗЛОЖИТЕЛЯ**;

2. от Проектанта, в съответствие с договора за авторски надзор с **ВЪЗЛОЖИТЕЛЯ**;

3.от **ВЪЗЛОЖИТЕЛЯ –** чрез упълномощени от него лица.

**(3)** В случай на технически спор между страните относно качеството на извършените СМР или на вложените строителни продукти, страните отнасят спора към лице, получило разрешение за оценяване на строителни продукти, избрано от страните. Лицето, към което се отнася спора, трябва да бъде различно от лицето, оценило съответствието на продуктите, за които се води спора. Решението и/или резултатите от извършените изпитвания на качеството ще бъдат задължителни за страните.

**Чл. 46.** По всяко време в хода на строителството **ВЪЗЛОЖИТЕЛЯТ** има право на достъп до строителната площадка и строежа за контролиране на прогреса и качеството на СМР, както и да изисква:

1. писмени и устни обяснения от **ИЗПЪЛНИТЕЛЯ** и неговите служители и/или подизпълнители по въпроси, свързани с изпълнението на СМР;

2. всички данни и документи, както на хартиен носител, така и в електронен вариант, за целите на упражняването на контрол върху дейността на **ИЗПЪЛНИТЕЛЯ** (включително копия на документи, извлечения, справки и други, всички договори и допълнителни споразумения с подизпълнители, доклади и актове по изпълнение на договора и други).

**Чл. 47. (1) ВЪЗЛОЖИТЕЛЯТ** и/или инвеститорският контрол проверява извършената от **ИЗПЪЛНИТЕЛЯ** работа и го уведомява за всички установени недостатъци на СМР, както и посочва срок за отстраняването им.

**(2) ИЗПЪЛНИТЕЛЯТ** е длъжен да отстрани недостатъка в срока, посочен в уведомлението.

**(3)** **ИЗПЪЛНИТЕЛЯТ** отговаря и за недостатъци на СМР, които поради естеството си не са могли да се открият към датата на съставяне на съответния сертификат за плащане на работите, по които са открити недостатъци или се проявят по-късно (скрити недостатъци).

**(4)** **ВЪЗЛОЖИТЕЛЯТ** има право да поиска отстраняване на скритите недостатъци и да упражни правото си да потърси гаранционна отговорност на **ИЗПЪЛНИТЕЛЯ**.

**Чл. 48. (1) ИЗПЪЛНИТЕЛЯТ** е длъжен да извърши всички изпитвания в хода на строителството и след неговото приключване, като спазва срока на извършването и периодичността им съгласно изискванията на Проекта и Техническите спецификации.

**(2)** Разходите за изпитванията са за сметка на **ИЗПЪЛНИТЕЛЯ** и са включени в единичните цени на отделните видове работи.

**(3) ВЪЗЛОЖИТЕЛЯТ** или инвеститорският контрол има право да изиска от **ИЗПЪЛНИТЕЛЯ** да извърши допълнителни изпитвания, които не са предвидени, за да се провери дали качеството на дадена строителна дейност отговаря на изискванията на Проекта и Техническите спецификации.

# ХIV. ЗАВЪРШВАНЕ НА СТРОИТЕЛСТВОТО. ВЪВЕЖДАНЕ В ЕКСПЛОАТАЦИЯ

**Чл. 49.** След изпълнението на строежа до степен на съществено завършване, **ИЗПЪЛНИТЕЛЯТ** е длъжен да изготви екзекутивна документация съгласно изискванията на ЗУТ, отразяваща несъществените отклонения от съгласувания и одобрен Работен проект, ако такива са налице. Разходите по изготвянето на екзекутивната документация следва да бъдат предвидени в цената за изпълнение на договора.

**Чл. 50. (1)** Ако е налице завършване на СМР от страна на **ИЗПЪЛНИТЕЛЯ** и същият е изпълнил всички свои други задължения по договора, **ИЗПЪЛНИТЕЛЯТ** уведомява писмено **ВЪЗЛОЖИТЕЛЯ** и инвеститорския контрол за готовността си да предаде строежа на **ВЪЗЛОЖИТЕЛЯ**.

**(2)** В 14-дневен срок след получаване на уведомлението по ал. 1 **ВЪЗЛОЖИТЕЛЯТ** назначава собствена приемателна комисия, която да присъства при извършването на изпитванията на строежа. За резултатите от изпитванията се съставя протокол. Когато изпитванията не са успешни, строителството не се счита за завършено.

**(3)** След завършване на строежа и провеждане на успешни изпитвания се съставя Констативен акт обр. 15 от Наредба № 3 от 31.07.2003 г., съгласно изискванията на чл. 176, ал. 1 от ЗУТ за установяване годността за приемане на строежа, с който строежът се предава от **ИЗПЪЛНИТЕЛЯ** на **ВЪЗЛОЖИТЕЛЯ.**

**Чл. 51. (1)** Ако **ИЗПЪЛНИТЕЛЯТ** не е достигнал завършване на СМР, установено от приемателната комисия по чл. 50, ал. 2, **ВЪЗЛОЖИТЕЛЯТ** или инвеститорският контролиздава предписание за работите, количествата и срока за изпълнението им под формата на „**Протокол за неизпълнени или частично изпълнени строително-монтажни работи**”.

**(2)** **ИЗПЪЛНИТЕЛЯТ** се задължава в определения му срок да изпълни предписаните работи. Строителят е длъжен да отстрани всички забележки, написани в констативен протокол обр. 15.

**(3)** **ИЗПЪЛНИТЕЛЯТ,** след изпълнение на предписаните работи, уведомява писмено **ВЪЗЛОЖИТЕЛЯ** и инвеститорския контрол за готовността си за предаване на работите по реда на чл. 50.

**Чл. 52. (1)** ВЪЗЛОЖИТЕЛЯТ и строителния надзор на обекта са длъжни в двуседмичен срок след подписване на констативен протокол обр. 15 без забележки да внесат необходимата документация за държавна приемателна комисия за приемане на обекта с акт обр. 16 и издаване на разрешение за ползване.

**(2)** Гаранционните срокове започват да текат след приемане на обекта по реда на ал. 1 съгласно Наредба № 2 от 31.07.2003 год. за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти, издадена от МРРБ.

# 

# ХV. ГАРАНЦИЯ ЗА ИЗПЪЛНЕНИЕ НА ДОГОВОРА

**Чл. 53. (1)** При подписване на този договор, като гаранция за точното изпълнение на задълженията по договора, **ИЗПЪЛНИТЕЛЯТ** представя на **ВЪЗЛОЖИТЕЛЯ** гаранция за изпълнение на договора.

**(2)** Разходите по обслужването на гаранцията за изпълнение на договора се поемат от **ИЗПЪЛНИТЕЛЯ**.

**(3)** Гаранцията за изпълнение на договора е в размер на ........... (………..) лв, представляващи 5% от общата цена за изпълнение на договора в лв. без ДДС.

**Чл. 54.(1)** Гаранцията се възстановява на части, както следва:

1. 50 % се възстановяват при приемане на обекта с приемателна комисия и подписване на акт 16;

2. 50 % се възстановяват в срок до 30 (тридесет) календарни дни след датата на изтичане на последния гаранционен срок, съгласно Наредба № 2 от 31.07.2003 год. за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти, издадена от МРРБ.

**(2)** Гаранцията за изпълнение на Договора ще бъде възстановена по сметка, посочена от **ИЗПЪЛНИТЕЛЯ.**

**Чл. 55. (1) ВЪЗЛОЖИТЕЛЯТ** има право да усвои изцяло или част от гаранцията за изпълнение на договора при неточно изпълнение на задължения по договора от страна на **ИЗПЪЛНИТЕЛЯ.**

**(2) ВЪЗЛОЖИТЕЛЯТ** има право да усвои такава част от гаранцията, която покрива отговорността на **ИЗПЪЛНИТЕЛЯ** за неизпълнението, включително размера на начислените неустойки.

**(3)** При едностранно прекратяване на Договора от **ВЪЗЛОЖИТЕЛЯ** поради виновно неизпълнение на задължения на **ИЗПЪЛНИТЕЛЯ** по договора, сумата от гаранцията за изпълнение на договора се усвоява изцяло като обезщетение за прекратяване на договора.

**Чл. 56.** В случай, че отговорността за неизпълнението на задълженията по договора от страна на **ИЗПЪЛНИТЕЛЯ** по стойност превишава размера на гаранцията за изпълнение на договора, **ВЪЗЛОЖИТЕЛЯТ** има право да прекрати договора по реда на чл. 84, ал. 1, т. 3.

**Чл. 57.** **ИЗПЪЛНИТЕЛЯТ** се задължава в гаранционните срокове да отстранява всички проявени дефекти в изпълнените СМР на обекта, вкл. съоръжения, за поддържане на качеството и непрекъснатата му експлоатация в съответствие с Работния проект и Техническите спецификации.

**Чл. 58.** Гаранционният срок се определя, съгласно Наредба № 2 от 31.07.2003 г. за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти.

**Чл. 59.** Гаранционните срокове започват да текат от датата на въвеждане на строежа в експлоатация (издаване на разрешение за ползване или удостоверение за въвеждане в експлоатация).

**Чл. 60.** Гаранционните срокове не текат и се удължават с времето, през което строежът е имал проявен дефект, до неговото отстраняване.

**Чл. 61.** Гаранционната отговорност се изключва, когато проявените дефекти са резултат от непредвидено обстоятелство.

**Чл. 62.** В случай, че банката, издала гаранцията за изпълнение на договора, се обяви в несъстоятелност, или изпадне в неплатежоспособност/свръхзадлъжнялост, или й се отнеме лиценза, или откаже да заплати предявената **от ВЪЗЛОЖИТЕЛЯ** сума в 3-дневен срок, **ВЪЗЛОЖИТЕЛЯТ** има право да поиска, а **ИЗПЪЛНИТЕЛЯТ** се задължава да предостави, в срок до 5 (пет) работни дни от направеното искане, съответна заместваща гаранция от друга банкова институция, съгласувана с **ВЪЗЛОЖИТЕЛЯ**.

**Чл. 63. ВЪЗЛОЖИТЕЛЯТ** не дължи лихва върху сумата по гаранцията за изпълнение на договора.

# ХVІ. ОТГОВОРНОСТ ПРИ НЕИЗПЪЛНЕНИЕ

**Чл. 64. (1)** В случай, че **ИЗПЪЛНИТЕЛЯТ** не е завършил СМР до степен, в която строежът е годен за приемане с констативен протокол обр. 15 в срока за приключване съгласно този договор, както и когато изостава от срока по Графика за изпълнение на СМР и забавата не се дължи на действия или актове на **ВЪЗЛОЖИТЕЛЯ**/ инвеститорския контрол или непредвидено обстоятелство, или действия (актове) на трети страни, различни от **ИЗПЪЛНИТЕЛЯ**, **ИЗПЪЛНИТЕЛЯТ** се задължава да плати неустойка на **ВЪЗЛОЖИТЕЛЯ** в размер на 0,1% (нула цяло и един процент) на ден от общата цена за изпълнение на договора в лв. без ДДС, за всеки ден от забавеното изпълнение, но не повече от 20% (двадесет процента) от общата цена за изпълнение на договора в лв. без ДДС.

**(2)** При забавено изпълнение на всяко друго задължение по този договора от страна на **ИЗПЪЛНИТЕЛЯ**, последният дължи на **ВЪЗЛОЖИТЕЛЯ** неустойка в размер на 0,05% (нула цяло и пет) на ден за всеки ден Забава, но не повече от 20% (двадесет) от общата цена за изпълнение на Договора в лв. без ДДС.

**Чл. 65.** **(1)** При лошо или частично изпълнение на СМР **ИЗПЪЛНИТЕЛЯТ** дължи неустойка в размер на 5% (пет) от цената за изпълнение на СМР в лв. без ДДС, които е следвало да бъдат изпълнени точно.

**(2)** При лошо или частично изпълнение на всяко друго задължение по Договора от страна на **ИЗПЪЛНИТЕЛЯ**, последният дължи на **ВЪЗЛОЖИТЕЛЯ** неустойка в размер на 5% (пет) от общата цена за изпълнение на договора в лв. без ДДС за всяко задължение, което е следвало да бъде изпълнено точно.

**(3)** За всяко друго неизпълнение на задължение по договора, дефинирано изрично или квалифицирано като такова, включително без да е упоменато, че ще се счита за неизпълнение, **ИЗПЪЛНИТЕЛЯТ** дължи неустойка в размер на 10% (десет) от стойността на неизпълненото задължение, а когато стойността на задължението не може да бъде определена или задължението е без стойност, неустойката е в размер на 0,5% (нула цяло и пет) от общата цена за изпълнение на договора в лв. без ДДС.

**Чл. 66. ВЪЗЛОЖИТЕЛЯТ** има право да приспада начислените по чл. 64 и чл. 65 неустойки от общата цена за изпълнение на договора в лв. без ДДС, от гаранцията за изпълнение на договора или, от която и да е друга сума (акт обр.19 и др.), дължима на **ИЗПЪЛНИТЕЛЯ** по този Договор.

# ХVII. ОТГОВОРНОСТ ЗА ВРЕДИ. ЗАСТРАХОВКИ

**Чл. 67. (1)** **ИЗПЪЛНИТЕЛЯТ** носи отговорност и се задължава да обезщети **ВЪЗЛОЖИТЕЛЯ,** за което и да е искане, претенция, процедура или разноска, направени във връзка с вреди, причинени на други участници в строителството и/или трети лица, вкл. телесна повреди или смърт, при или по повод изпълнението на задълженията си по този договор.

**(2) ИЗПЪЛНИТЕЛЯТ** носи отговорност и се задължава да обезщети **ВЪЗЛОЖИТЕЛЯ,** за което и да е искане, претенция, процедура или разноска, направени във връзка с материални вреди, причинени на движима или недвижима собственост на други участници в строителството и/или на трети лица, при или по повод изпълнението на задълженията си по този договор.

**(3)** За времетраенето на договора **ИЗПЪЛНИТЕЛЯТ** се задължава да поддържа валидна застраховка за покриване на пълната му професионална отговорност, съгласно изискването на чл. 171, ал. 1 от ЗУТ и Наредбата за условията и реда за задължително застраховане в проектирането и строителството.

**Чл. 68.** През времетраенето на договора **ВЪЗЛОЖИТЕЛЯТ** може да поиска от **ИЗПЪЛНИТЕЛЯ** до началото на строителството да сключи и да поддържа до датата на въвеждане на строежа в експлоатация допълнителна застраховка, покриваща материални вреди върху СМР или части от тях, строителните продукти и оборудването, намиращи се на строителната площадка.

**Чл. 69.** Разходите по обслужване на застраховките са за сметка на **ИЗПЪЛНИТЕЛЯ**, като застрахователните премии трябва да бъдат изплатени изцяло на застрахователя при подписване на застрахователния договор.

**Чл. 70.** **(1)** **ИЗПЪЛНИТЕЛЯТ** е длъжен да поддържа застрахователния лимит през целия период на договора, включително като заплати допълнителни премии, в случай че през застрахователния период настъпят събития, които биха намалили застрахователното покритие.

**(2) ВЪЗЛОЖИТЕЛЯТ** има право да поиска представянето от **ИЗПЪЛНИТЕЛЯ** на застрахователните полици и платежните документи, удостоверяващи плащането на застрахователните премии по дължимите застраховки, като **ИЗПЪЛНИТЕЛЯТ** се задължава да ги предостави на **ВЪЗЛОЖИТЕЛЯ** в 7-дневен срок от получаването на направеното искане.

**(3)** Ако **ВЪЗЛОЖИТЕЛЯТ** констатира неизпълнение на задължението на **ИЗПЪЛНИТЕЛЯ** за сключване и поддържане на застраховките по този раздел, той има право да спре плащанията на цената за изпълнение на договора до отстраняване на констатираното неизпълнение.

**(4)** Застрахователната полица по чл. 171, ал. 1 от ЗУТ и документите за плащането на премиите по нея са представени на **ВЪЗЛОЖИТЕЛЯ** при сключването на този Договор.

# ХVIII. ОТСТРАНЯВАНЕ НА ДЕФЕКТИ В ГАРАНЦИОННИТЕ СРОКОВЕ

**Чл. 71. (1)** В случай, че възникнат дефекти в срока по съответните гаранционни срокове, но не по-късно от 14 (четиринадесет) календарни дни след изтичане на срока, **ВЪЗЛОЖИТЕЛЯ** ще изпрати на **ИЗПЪЛНИТЕЛЯ** **Известие за дефект,** което съдържа срок за отстраняване на дефекта.

**(2)** В 3-дневен срок от получаването на Известието за дефект, **Изпълнителят** информира писмено **ВЪЗЛОЖИТЕЛЯ** за съгласието или отказа си да отстрани дефекта.

**(3)** В случай, че **Изпълнителят** откаже или не отстрани дефекта в срока, определен с Известието за Дефект, **ВЪЗЛОЖИТЕЛЯТ** има право на неустойка, която покрива направените от **ВЪЗЛОЖИТЕЛЯ** разходи за отстраняването на дефекта.

**(4)** В случай на неизпълнение на задълженията на **Изпълнителя** за отстраняване на дефект в гаранционните срокове, **ВЪЗЛОЖИТЕЛЯТ** има право да търси обезщетение по общия ред.

# ХIХ. АРХИВНА ДОКУМЕНТАЦИЯ. ОДИТ И КОНТРОЛ

**Чл. 72. (1)** През времето, докато Договорът е в сила, както и за период, не по-малък от 4 (четири) години, считано от изтичането на последния гаранционен срок по Договора, **Изпълнителят** се задължава да поддържа архив за всички услуги, предоставени по договора.

**(2)** **ВЪЗЛОЖИТЕЛЯТ**, чрез свои представители, може по всяко време да изиска документация или всякаква друга информация за извършените СМР и може да преглежда и проверява посочената документация, без с това да затруднява дейността на **Изпълнителя**.

**(3)** **Изпълнителят** няма право да търси или да приема инструкции от никакви лица и институции извън **ВЪЗЛОЖИТЕЛЯ** и посочените в договора, във връзка с изпълнението на задълженията си по него.

**(4) Изпълнителят** ще се въздържа от всякакви действия, които могат да имат неблагоприятни последици за **ВЪЗЛОЖИТЕЛЯ** и ще изпълнява всички свои задължения, като изцяло съблюдава интересите на **ВЪЗЛОЖИТЕЛЯ**.

# ХХ. СПИРАНЕ НА ИЗПЪЛНЕНИЕТО ПОРАДИ НЕПРЕДВИДЕНИ ОБСТОЯТЕЛСТВА. ИЗМЕНЕНИЕ, ДОПЪЛНЕНИЕ И ПРЕКРАТЯВАНЕ НА ДОГОВОРА

**Чл. 73. (1)** При възникването на непредвидено обстоятелство изпълнението на задълженията по договора и съответните насрещни задължения се спират за времетраенето на непредвиденото обстоятелство.

**(2)** Срокът за изпълнение на задължението се продължава съобразно периода, през който изпълнението е било спряно от непредвиденото обстоятелство.

**(3)** Страната, която не може да изпълни задълженията си по този договор поради непредвидени обстоятелства, не носи отговорност.

**(4)** Настъпването на непредвиденото обстоятелство не освобождава страните от изпълнение на задължения, които е трябвало да бъдат изпълнени преди настъпване на събитието.

**(5)** Страна, която е засегната от непредвидено обстоятелство, е длъжна в най-кратък срок, но не по-късно от 3 (три) календарни дни от узнаване на събитието, писмено да извести другата страна за непредвиденото обстоятелство. Известието задължително съдържа информация за:

**а)** очакваното въздействие на непредвиденото обстоятелство върху изпълнението на СМР и/или върху възможността за приключване в срока, определен в този договор;

**б)** предложения за начините на избягване или намаление на ефекта от такова събитие, респ. обстоятелство;

**в)** предполагаемият период на действие и преустановяване на непредвиденото обстоятелство;

**г)** евентуалните последствия от него за изпълнението на този договор.

**(6)** В случай, че страната, засегната от непредвиденото обстоятелство не изпрати никакво известие, дължи на другата страна обезщетение за вредите от това и няма право да иска удължаване на срока на договора.

**(7)** Удостоверяването на възникнало непредвидено обстоятелство се извършва със сертификат за форсмажор, издаден от Българската търговско-промишлена палата.

**Чл. 74.** **(1)** От датата на настъпване на непредвиденото обстоятелство до датата на преустановяване на действието му, страните предприемат всички необходими действия, за да избегнат или смекчат въздействието на непредвиденото обстоятелство и да продължат да изпълняват задълженията си по този договор, които не са възпрепятствани от непредвиденото обстоятелство.

**(2)** Доколкото непредвиденото обстоятелство е риск, обхванат от условията на застрахователното покритие, **ИЗПЪЛНИТЕЛЯТ** е длъжен незабавно да предяви съответните претенции по застрахователната полица.

**Чл. 75. (1)** Страните могат да изменят този договор по изключение:

1. когато в резултат на непредвидено обстоятелство се налага промяна на крайния срок за изпълнение на договора, освен ако страните са преценили, че договорът следва да се прекрати поради липса на интерес от изпълнение на задълженията по него, в случай че СМР е преустановено за период, по-голям от 120 (сто и двадесет) календарни дни от настъпването на непредвиденото обстоятелство;
2. при непредвидени обстоятелства, възникнали след сключването на договора, които не са могли да бъдат предвидени и правят невъзможно изпълнението на договорените условия;
3. при намаляване на цената за изпълнение на договора в интерес на **ВЪЗЛОЖИТЕЛЯ**.

**(2)** Измененията и допълненията на Договора се извършват с допълнително споразумение, подписано от Страните, което става неразделна част от Договора.

**Чл. 76.** Договорът се прекратява при следните случаи:

1. поради неизпълнение на задълженията по този договор от страните;
2. с едностранно писмено уведомление без предизвестие от едната до другата страна, когато изпълнението на СМР е преустановено за период, по-голям от 120 (сто и двадесет) календарни дни поради наличие на непредвидени обстоятелства;
3. влизане в сила на акт на компетентен орган, установяващ незаконосъобразно протичанена процедурата по избор на **ИЗПЪЛНИТЕЛ**, без **ВЪЗЛОЖИТЕЛЯТ** да дължи на **ИЗПЪЛНИТЕЛЯ** обезщетение;
4. с изпълнение на всички задължения по Договора;
5. по взаимно съгласиемежду Страните.

**Чл. 77.** Договорът се прекратява от **ВЪЗЛОЖИТЕЛЯ** с**:**

1. писмено уведомление до **ИЗПЪЛНИТЕЛЯ**, ако в резултат на обстоятелства, възникнали след сключването на Договора, не е в състояние да изпълни своите задължения;

2. едностранно писмено уведомление без предизвестие от **ВЪЗЛОЖИТЕЛЯ** до **ИЗПЪЛНИТЕЛЯ**:

**а)** при нарушения на изискванията за избягване конфликт на интереси;

**б)** при установени от компетентните органи измама или нередности, с които **ИЗПЪЛНИТЕЛЯТ** е засегнал интересите на българската държава и, за които **ИЗПЪЛНИТЕЛЯТ** отговаря по договора;

**в)** при наличие на влязло в сила осъдително съдебно решение по съставен акт за начет на **ИЗПЪЛНИТЕЛЯ**, съставен от Агенцията за държавната финансова инспекция;

**г)** при започване на процедура по ликвидация на **ИЗПЪЛНИТЕЛЯ**;

**д)** при откриване на производство по обявяване в несъстоятелност на **ИЗПЪЛНИТЕЛЯ**;

**е)** в случай, че спрямо собственик с доминиращо или мажоритарно участие в капитала на дружеството на **ИЗПЪЛНИТЕЛЯ**, спрямо член на управителния орган на **ИЗПЪЛНИТЕЛЯ**, а в случай че член на управителния орган е юридическо лице - спрямо неговия представител в съответния управителен орган[[2]](#footnote-2), е влязла в сила присъда за престъпления против собствеността, против стопанството, против финансовата, данъчната или осигурителната система (изпиране на пари или измама), за престъпление по служба или за подкуп (корупция), както и за престъпления, свързани с участие в престъпна група;

**ж)** спрямо **ИЗПЪЛНИТЕЛЯ** се установи обстоятелство по чл. 54, ал. 1 от ЗОП;

**з)** при неизпълнение на задължението по чл. 11, ал. 6 в срока, определен от **ВЪЗЛОЖИТЕЛЯ**;

**и)** при неизпълнение на задължението по чл. 78, ал. 1, т. 3.

**Чл. 78. (1) ВЪЗЛОЖИТЕЛЯТ** има право едностранно да прекрати Договора, с отправянето на писмено предизвестие до **ИЗПЪЛНИТЕЛЯ** с предупреждение, че след изтичането на допълнително предоставен в предупреждението подходящ срок за изпълнение, ще счита договорът за прекратен в следните случаи:

1. при забава на **ИЗПЪЛНИТЕЛЯ** в изпълнението на срока в Графика за изпълнение на СМР;

2. при забава на **ИЗПЪЛНИТЕЛЯ** в изпълнението на задълженията за отстраняване на дефекти с повече от 30 (тридесет) календарни дни;

3. при неизпълнение от страна на **ИЗПЪЛНИТЕЛЯ** на задълженията по чл. 67.

**(2) ВЪЗЛОЖИТЕЛЯТ** има право едностранно да прекрати договора, с отправянето на писмено уведомление без предизвестие до **ИЗПЪЛНИТЕЛЯ**, без да предоставя на **ИЗПЪЛНИТЕЛЯ** допълнителен подходящ срок за изпълнение на съответното договорно задължение, в следните случаи:

1. ако е налице системно неизпълнение от страна на **ИЗПЪЛНИТЕЛЯ**;

2. при съществено неизпълнение, на което и да е задължение на **ИЗПЪЛНИТЕЛЯ** по този договор.

3.в случай, че до 10 (десет) календарни дни от откриването на строителната площадка с протокол обр.2 **ИЗПЪЛНИТЕЛЯТ** не е започнал подготвителните работи съгласно Работния проект и Техническата спецификация.

**(3)** При прекратяване на Договора в случаите по ал. 2, т. 3, **ИЗПЪЛНИТЕЛЯТ** дължи неустойка в размер на 20 (двадесет) на сто от общата цена за изпълнение на договора в лв. без ДДС. Във всички случаи на прекратяване/разваляне на договора по вина на **ИЗПЪЛНИТЕЛЯ**, **ВЪЗЛОЖИТЕЛЯТ** усвоява като неустойка цялата гаранция за изпълнение на договора.

**(4)** При неспазване на задължението по чл. 9, ал. 3 и чл. 10, ал. 6 от договора, **ИЗПЪЛНИТЕЛЯТ** дължи на **ВЪЗЛОЖИТЕЛЯ** неустойка в размер на 1 000 (хиляда) лева, за всяко констатирано нарушение за всеки ден до отстраняване на нарушението.

**(5)** При неспазване задълженията си по чл. 11 от договора, **ИЗПЪЛНИТЕЛЯТ** дължи на **ВЪЗЛОЖИТЕЛЯ** неустойка в размер на 1000 (хиляда) лева, за всяко констатирано нарушение за всеки ден до отстраняване на нарушението.

**Чл. 79**. **(1) ИЗПЪЛНИТЕЛЯТ** има право едностранно да прекрати Договора, с писмено предизвестие до **ВЪЗЛОЖИТЕЛЯ**, съдържащо подходящ срок за изпълнение на задължението за плащане, но не по-малко от 30 (тридесет) календарни дни, в случай че **ВЪЗЛОЖИТЕЛЯТ** забави дължимите съгласно чл. 7 плащания с повече от 60 (шестдесет) календарни дни. В този случай **ИЗПЪЛНИТЕЛЯТ** има право на законната лихва за забава върху просрочената сума.

**(2)** В случай на прекратяване на договора по ал. 1 **ВЪЗЛОЖИТЕЛЯТ** дължи на **ИЗПЪЛНИТЕЛЯ** обезщетение за претърпените вреди от сключването на Договора, но не повече от 3% (три) от стойността на изпълнените СМР.

**(3) ИЗПЪЛНИТЕЛЯТ** няма право да прекратява договора в случай, че изпълнението на втори етап от строителството е станало обективно невъзможно поради непридобиване на право на собственост от страна на **ВЪЗЛОЖИТЕЛЯ** на последните 105 м от канала. **ИЗПЪЛНИТЕЛЯТ** няма право да претендира обезщетения и неустойки по смисъла на този договор или по общия ред за неизпълнение на условието за възлагане на втори етап от строителството по реда на този договор.

# ХХІ. КОНФИДЕНЦИАЛНОСТ

**Чл. 80. (1)** Всяка от Страните по Договора се задължава да не разпространява информация за другата Страна, станала й известна при или по повод сключването на Договора, включително в хода на Обществената поръчка, която Страната, за която се отнася информацията, е посочила писмено, че е конфиденциална.

**(2)** Всички карти, рисунки, скици, фотографии, планове, доклади, препоръки, оценки, записки, документи, договори, и други данни независимо от носителя (хартиен, магнитен или друг носител), независимо от формата (текстов, графичен, звуков, визуален, аналогов или цифров формат), събрани или получени от **ИЗПЪЛНИТЕЛЯ** във връзка с изпълнението на договора, имат статут на **конфиденциална информация**.

**(3)** Не е конфиденциална информацията, която **ВЪЗЛОЖИТЕЛЯТ** следва да представи на Агенцията по обществени поръчки в изпълнение на Закона за обществените поръчки.

**Чл. 81. (1)** **ИЗПЪЛНИТЕЛЯТ** ще използва предоставената от **ВЪЗЛОЖИТЕЛЯ** конфиденциална информация, свързана с дейността във връзка с изпълнението на този договор, с изключителната цел **ИЗПЪЛНИТЕЛЯТ** да изпълни своите задължения по този договор.

**(2)** **Изпълнителят** не може да дава конфиденциална информация на трети лица и да участва в медийни изяви във връзка с изпълнението на договора без предварителното писмено съгласие на **ВЪЗЛОЖИТЕЛЯ**.

**(3) ИЗПЪЛНИТЕЛЯТ** няма право да използва, разгласява, предоставя, разпространява всяка непубликувана или конфиденциална информация, получена в хода на одитния процес, освен ако му бъде предварително писмено разрешено от **ВЪЗЛОЖИТЕЛЯ** или упълномощено от него лице.

**(4)** Всички предоставени материали, независимо от носителя и формата им, не могат да бъдат копирани без предварително изрично писмено съгласие на **ВЪЗЛОЖИТЕЛЯ**.

**(5)** При приключване на изпълнението на договора или при искане на **ВЪЗЛОЖИТЕЛЯ**, всички предоставени материали, съдържащи конфиденциална информация, ще бъдат върнати на **ВЪЗЛОЖИТЕЛЯ**.

**(6)** Предоставянето на конфиденциална информация на надлежно упълномощени представители на **ВЪЗЛОЖИТЕЛЯ**, на инвеститорския контрол, на Проектанта, както и на други контролни органи, няма да се смята за нарушение на ал. 1- 8 включително.

**Чл. 82. ИЗПЪЛНИТЕЛЯТ** приема, че което и да е нарушаване на разпоредбите на настоящия раздел представлява неизпълнение на договора.

# ХХІI. КОНФЛИКТ НА ИНТЕРЕСИ

**Чл. 83.** **ИЗПЪЛНИТЕЛЯТ** гарантира, че никое длъжностно лице на **ВЪЗЛОЖИТЕЛЯ** не е получило и няма да му бъде предложена от **ИЗПЪЛНИТЕЛЯ** пряка или непряка облага, произтичаща от настоящия договор или от неговото възлагане.

**Чл. 84.** **(1)** **ИЗПЪЛНИТЕЛЯТ** се задължава да предприеме всички необходими мерки за избягване на конфликт на интереси, както и да уведоми незабавно **ВЪЗЛОЖИТЕЛЯ** относно обстоятелство, което предизвиква или може да предизвика подобен конфликт.

**(2)** Конфликт на интереси е налице, когато безпристрастното и обективно осъществяване на функции във връзка с изпълнението на Договор, от което и да е лице, е изложено на риск, поради причини, свързани със семейството, емоционалния живот, политическата или националната принадлежност, икономически интереси или други общи интереси, които това лице има с **Възложителя** или **изпълнителя**.

**Чл. 85. (1)** **ИЗПЪЛНИТЕЛЯТ** изрично се задължава да не привлича служители на **ВЪЗЛОЖИТЕЛЯ** с ръководни функции и/или експерти, както и членове на Екипа за управление на проекта да работят по трудово правоотношение, граждански договор, договор за управление за него лично или за друго юридическо лице, в което той е или стане съдружник, акционер, управител, директор, консултант или е по друг начин свързан по смисъла на Закона за предотвратяване и разкриване на конфликт на интереси за срок от 1 (една) година след прекратяване на правоотношенията на служителя с **ВЪЗЛОЖИТЕЛЯ**, но не по-късно от изтичане на срока на договора, независимо от основанието за прекратяване.

**(2)** При неизпълнение на задължението по ал. 1 **ИЗПЪЛНИТЕЛЯТ** дължи неустойка на **ВЪЗЛОЖИТЕЛЯ** в размер на 2,5% (две цяло и пет десети) от общата цена за изпълнение на договора в лв. без ДДС.

# ХХIII. ДРУГИ УСЛОВИЯ

**Чл. 86. (1)** Договорът е сключен с оглед пригодността за изпълнение на професионална дейност, техническите възможности и квалификация на **ИЗПЪЛНИТЕЛЯ**.

**(2)** При преобразуване без прекратяване, промяна на наименованието, правноорганизационната форма, седалището, адреса на управление, предмета на дейност или целта, срока на съществуване, органите на управление и представителство, вида и състава на колективния орган на управление на **ИЗПЪЛНИТЕЛЯ**, **ИЗПЪЛНИТЕЛЯТ** се задължава да уведоми **ВЪЗЛОЖИТЕЛЯ** за промяната в 7-дневен срок от вписването й в съответния регистър.

**Чл. 87.** Когато в договора е предвидено, че страните извършват определено действие „незабавно”, същото следва да бъде извършено непосредствено след пораждане или настъпване, или узнаване на събитието или действието, което поражда отговорност, но не по-късно от 3 (три) календарни дни.

**Чл. 88. (1)** Ако друго не е уточнено, дните в този Договор се считат за календарни.

**(2)** Сроковете по договора се броят по реда на Закона за задълженията и договорите.

**Чл. 89. (1)** **ВЪЗЛОЖИТЕЛЯТ** издава удостоверение за добро изпълнение на **ИЗПЪЛНИТЕЛЯ**, когато последният е изпълнил договора с изискващото се качество, в съответния договорен срок, не е бил санкциониран с неустойки и не дължи обезщетение за Неизпълнение на **ВЪЗЛОЖИТЕЛЯ**.

**(2)** Във всички останали случаи **ВЪЗЛОЖИТЕЛЯ** издава отказ за даване на удостоверение за добро изпълнение.

**Чл. 90.** Когато в този договор е предвидено, че определено действие или отговорност е за сметка на **ИЗПЪЛНИТЕЛЯ**, то разходите за това действие или отговорност не могат да се искат от **ВЪЗЛОЖИТЕЛЯ** като допълнение към цената за изпълнение на договора.

**Чл. 91. (1)** Всички съобщения между страните във връзка с настоящия договор следва да бъдат в писмена форма. Съобщенията ще се получават на следните адреси:

**а).** за **ВЪЗЛОЖИТЕЛЯ**: "Екоинженеринг-РМ" ЕООД, гр. София 1505, бул. „Ситняково” № 23;

**б).** за **ИЗПЪЛНИТЕЛЯ**: [*изписва се име и адрес на* ***ИЗПЪЛНИТЕЛЯ***].

**(2)** При промяна на данните, посочени в предходната алинея, всяка от Страните е длъжна писмено да уведоми другата в 3-дневен срок от настъпване на промяната.

**Чл.** **92.** Нищожността на някоя клауза от Договора не води до нищожност на друга клауза или на Договора като цяло.

**Чл. 93.** Всички спорове, породени от този Договор или отнасящи се до него, включително споровете, породени или отнасящи се до неговото тълкуване, недействителност, изпълнение или прекратяване, както и споровете за попълване на празноти в Договора, ще бъдат разрешавани от компетентния български съд, съгласно действащото българско законодателство*.*

**Чл. 94.** Неразделна част от настоящия Договор са следните приложения:

* Приложение № 1 – Работен проект;
* Приложение № 2 – Офертата на **ИЗПЪЛНИТЕЛЯ**, включително Техническо предложение, Ценова оферта с Количествено – стойностна сметка;
* Приложение № 3 - Споразумение в съответствие със Закона за здравословни и безопасни условия на труд (ЗЗБУТ);
* Приложение № 4 - Споразумение за координиране на съвместното осигуряване на здравословни и безопасни условия на труд (ЗБУТ) при едновременна работа на изпълнител по договора и наети от него Подизпълнители в съответствие със Закона за здравословни и безопасни условия на труд (ЗЗБУТ) – *ако е приложимо.*

Този Договор е изготвен и подписан в 2 (два) еднообразни екземпляра – един за **ИЗПЪЛНИТЕЛЯ** и един за **ВЪЗЛОЖИТЕЛЯ**.

**ВЪЗЛОЖИТЕЛ: ………………… ИЗПЪЛНИТЕЛ: …………………..**

/............................../ /............................./

**Приложение № 3**

СПОРАЗУМЕНИЕ

Днес 2016 г. в София, между:

"Екоинженеринг-РМ" с ЕИК 121283500, седалище и адрес на управление: гр. София, бул. „Ситняково” № 23, представлявано от Управителите Красимир Витанов и инж. Луко Маринов, наричано ВЪЗЛОЖИТЕЛ, от една страна и

„………………..”, ЕИК..............със седалище и адрес на управление, представлявано от ………….., наричан ИЗПЪЛНИТЕЛ, от друга страна, на основание чл. 18 от Закона за здравословни и безопасни условия на труд (ЗЗБУТ) и във връзка със сключения между страните договор за изграждане на обект:…………………………..……..се споразумяха за следното:

Страните се задължават да осигурят безопасни и здравословни условия на труд и противопожарна безопасност на работниците и служителите, взаимно да се информират за рисковете при работа и да координират дейностите си за предпазване на работниците и служителите от тези рискове, като спазват действащите в страната изисквания и норми по ПО и БЗ при работа. При промяна на условията на труд ВЪЗЛОЖИТЕЛЯТ и ИЗПЪЛНИТЕЛЯТ се информират взаимно и при необходимост вземат мерки за отстраняване на опасните рискови фактори.

Информирането между двете страни за възможните опасности, както и координиране на действията им за осигуряване на ППО и безопасни условия на труд на работещите, ще се извършва съгласно ЗЗБУТ и изградените вътрешни правила на дейността „Безопасност и здраве при работа” на договарящите се страни, като се има предвид следното:

С подписване на това споразумение ИЗПЪЛНИТЕЛЯТ декларира, че:

* има сключен договор със Служба на трудова медицина за обслужване на работещите;
* има изготвена оценка на риска по Наредба№5/1999 г. във фирма „…………”, с необходимите мерки за минимизиране на рисковете;
* проведено е обучение на основание изготвената оценка на риска на работещите по договора;
* във фирмата има установен със заповед ред за провеждане на определени видове инструктажи и списък на лицата, които ги провеждат съгласно Наредба РД-07-2/2009 г.;
* ще проведе начален инструктаж, както и последващите такива на своите работници и ще документира същите съгласно Наредба №РД-07-2 от 16.12.2009 г. за условията и реда за провеждането на периодично обучение и инструктаж на работниците и служителите по правилата за осигуряване на здравословни и безопасни условия на труд;
* обслужващият персонал е преминал профилактични прегледи съгласно оценката на риска на фирмата и има издадени заключения за пригодност за извършване на съответната дейност (няма противопоказания за условията на труд) от СТМ обслужваща фирмата;

- е разработил и утвърдил необходимите правила по чл. 277 от КТ, технически инструкции за безопасна работа, правила за долекарска помощ;

- разполага с необходимите колективни средства за защита, съгласно Наредба № 3/2010 г. за сигнализация на ремонтните дейности и лични предпазни средства за индивидуална защита, на основание оценка на риска по Наредба № 5/1999 г. и Наредба № 3/2001 г. за избор на ЛПС;

* ще се спазва нормативната база за товароподемност с обозначен надпис върху машината за това;
* при наднормен шум на оценените по Наредба № 5/1999 г. машини и съоръжения ще осигурява необходимите антифони по предназначение, както и техническа поддръжка на машините;
* при наднормени вибрации ще осигурява необходимите антивибрационни ЛПС в зависимост от вида на вибрациите;
* ще упражнява ежедневен контрол върху техническото състояние на транспортните средства;
* ще следи за изправността на светлинната и звукова сигнализация на машините и автомобилите на обекта;
* ще осъществява контрол върху изправността на ръчните инструменти;
* ще осигурява противопожарния ред на дейностите по договора, Наредба №8121з-647 от 01.10.2014 г., ДВ бр. 89 от 28.10.2014 г. и Наредба № 1з-1971 от 29.10.2009 г. за строително-технически правила и норми за осигуряване на безопасност при пожар - ДВ бр. 96/2009 г., изм. с Решение № 13641 от 15.11.2010 г. на ВАС на РБ - ДВ бр. 101 от 28.12.2010 г. и бр. № 75/2013 г., изм. и доп. ДВ бр. 69 от 19.08.2014 г., изм. и доп. ДВ бр. 89 от 28.10.2014 г.;
* при кофражни, арматурни и бетонови дейности ще се предвиждат - защитни ограждения;
* ще осигурява физиологичен режим на труд и почивка, съгласно чл. 12 от ЗЗБУТ и Наредба № 15/31.05.1999 г. за условията, реда и изискванията за разработване и въвеждане на физиологичен режим на труд и почивка по време на работа, разработен от обслужващата го СТМ, осигурява топли помещения за почивка, ободряващи напитки и минерална вода;

- ще осигурява на работещите по договора, мерки за облекчаване на скелетно - мускулния апарат при ръчна работа с тежести, съгласно Наредба № 16/1999 г., когато същите не могат да бъдат извършени с механизиран способ;

* на основание разпоредбите на Наредбата за задължително застраховане на работниците и служителите за риска „трудова злополука”, ще застрахова всички работещи;
* на основание чл. 20, ал. 1 и 2 от ЗЗБУТ и разпоредбите на Наредба № 2/22.03.2004 г. за минималните изисквания за здравословни и безопасни условия на труд при извършване на строително - монтажни работи, с цел осигуряване на първа долекарска помощ на обекта, ще има на разположение обучени от СТМ лица и документи, удостоверяващи тяхната квалификация;
* ще осигури оборудвани аптечки, съгласно изискванията на правилата за оказване на първа долекарска помощ в случай на увреждане на здравето при работа;
* при дейности, извършвани на височина ще осигурява колективни и лични предпазни средства, както и необходимото обучение, съгласно оценката на риска;

- при промяна условията на труд ВЪЗЛОЖИТЕЛЯТ и ИЗПЪЛНИТЕЛЯТ се информират взаимно и при необходимост вземат мерки за отстраняване на опасните рискови фактори.

ЗАДЪЛЖЕНИЯ НА ВЪЗЛОЖИТЕЛЯ

1. ВЪЗЛОЖИТЕЛЯТ или упълномощеното от него лице изготвя настоящото споразумение с необходимите мерки за обезопасяване на производствения процес.
2. Преди започване на работа по договора ВЪЗЛОЖИТЕЛЯТ, чрез упълномощено за целта длъжностно лице по БЗР провежда начален инструктаж на ръководните органи за изпълнение на строително - монтажните работи на обекта, на основание оценката на риска и одобрена програма за начален инструктаж.

При констатирани нарушения, застрашаващи живота и здравето на работещите има право да спре изпълнението на работния процес до тяхното отстраняване.

ЗАДЪЛЖЕНИЯ НА ИЗПЪЛНИТЕЛЯ

1. ИЗПЪЛНИТЕЛЯТ се задължава да проведе начален инструктаж, както и последващите на своите работещи, наетите от него ПОДИЗПЪЛНИТЕЛИ и да документира същите.

1. Изготвяне на инструкции за безопасна работа с машини, съоръжения и автомобили и осъществява контрол по изпълнение на създадената организация.
2. При възникване на извънредни обстоятелства - пожари, злополуки, наводнения, производствени аварии, земетресения и др., ИЗПЪЛНИТЕЛЯТ е длъжен да вземе незабавни адекватни мерки за предотвратяване или намаляване на вредните последици от тях като:

- създаде организация за действие по ликвидиране на опасностите, оказване на първа помощ, противопожарна охрана, евакуация на работещите и осъществяване на контакти със службите за гражданска защита, противопожарна охрана и спешна медицинска помощ (чл. 20, ал. 1, т. 1 от ЗЗБУТ);

* определя работниците, които ще изпълняват мерките за ликвидиране на опасностите, оказване на първа помощ, борба с пожарите и евакуация на работещите, като броят и предоставеното им за целта оборудване съответстват на специфичните рискове (чл. 20, ал. 1, т. 2 от ЗЗБУТ);
* при вероятност от сериозна и непосредствена опасност за живота на работещите, ИЗПЪЛНИТЕЛЯТ предприема превантивни мерки, състоящи се в информиране на работещите в най - кратък срок, преустановяване на трудовия процес и евакуация на безопасно място до отстраняване на опасността (чл. 22, ал. 1 от ЗЗБУТ).

ЗАДЪЛЖЕНИЯ НА РАБОТНИЦИТЕ И СЛУЖИТЕЛИТЕ ЗА ОСИГУРЯВАНЕ НА ЗБУТ НА ОБЕКТА

Всеки работещ е длъжен да се грижи за здравето и безопасността си, както и за здравето и безопасността и на другите лица, пряко заети от неговата дейност, в съответствие с квалификацията му и дадените от работодателя на фирмата инструкции /технически, длъжностни, долекарска помощ/ (чл. 33 от ЗЗБУТ).

Работещите в съответствие със своята квалификация и дадените им инструкции са длъжни:

* да използват правилно машините, апаратите, инструментите, опасните вещества и материали, транспортните средства и другото налично и необходимо работно оборудване (чл. 34, ал. 1, т. 1 от ЗЗБУТ);
* да използват правилно и по предназначение дадените им лични предпазни средства, а след употреба да ги връщат на съответното място, определено от работодателя за съхранение (чл. 31, ал. 1, т. 2 от ЗЗБУТ);
* да използват правилно и по предназначение, да не отстраняват, прекъсват, изключват или променят самоволно средствата за колективна защита или предпазните устройства, с които са оборудвани машините, апаратите, инструментите (чл. 34, ал. 1, т. 3 от ЗЗБУТ);
* да информират незабавно работодателя или съответните длъжностни лица за всяка възникнала обстановка при работата, която може да представлява непосредствена опасност за тяхното здраве и за всички неизправности в средствата за колективна защита (чл. 34, ал. 1, т. 4 от ЗЗБУТ);

- да съдействат на работодателя, на съответните длъжностни лица и/или на представителите на работещите по безопасност и здраве при работа при изпълнение на мероприятията за осигуряване на ЗБУТ, както и на предписанията, дадени от контролните органи (чл. 34, ал. 1, т. 5 от ЗЗБУТ).

НОРМАТИВНА БАЗА

1. Кодекс на труда (КТ)
2. Закон за здравословни и безопасни условия на труд (ЗЗБУТ)
3. Наредба № 2/2004 г. за минималните изисквания за здравословни и безопасни условия на труд при извършване на строителни и монтажни работи (СМР) - ДВ бр. 37/2004, изм. ДВ бр. 102/2006 г.
4. Наредба № 7/1999 г за минималните изисквания за здравословни и безопасни условия на труд при използване на работното оборудване - ДВ бр. 88/1999 г., последно изменение ДВ бр. 40/2008 г.
5. Наредба № 3/1998 г. за функциите и задачите на длъжностните лица и на специализираните служби в предприятията за организиране и изпълнение на дейностите, свързани със защитата и профилактиката на професионалните рискове - ДВ бр. 91/1998 г., изм. ДВ бр. 102/2009 г.
6. Наредба № РД-07-2 от 16.12.2009 г. за условията и реда за провеждането на периодично обучение и инструктаж на работниците и служителите по правилата за осигуряване на здравословни и безопасни условия на труд
7. Наредба № 3 от 19.04.2001 г. за минималните изисквания за безопасност и опазване на здравето на работещите при използване на лични предпазни средства на работното място - ДВ бр. 46/2001 г., изм. ДВ бр. 40/2008 г.
8. Правилник за безопасност и здраве при работа по електрообзавеждането с напрежение до 1000 V - ДВ бр. 21/2005 г., изм. ДВ бр. 17/2011 г., № 49/2013 г. и № 73/2013 г.
9. Наредба № 5 от 11.05.1999 г. за реда, начина и периодичността на извършване на оценка на риска - ДВ бр. 47/1999 г.
10. Наредба № 12 от 27.12.2004 г. за осигуряване на здравословни и безопасни условия на труд при работа с автомобили - ДВ бр. 6 /2005 г.
11. Наредба № 12 от 30.12.2005 г. за осигуряване на здравословни и безопасни условия на труд при извършване на товарно-разтоварни работи - ДВ бр. 11/2006 г.
12. Наредба № 6 от 15.08.2005 г. за минималните изисквания за осигуряване на здравето и безопасността на работещите при рискове, свързани с експозиция на шум - ДВ бр. 70/2005 г.
13. Наредба № 16 от 31.05.1999 г. за физиологични норми и правила за ръчна работа с тежести - ДВ бр. 54/1999 г., изм. ДВ бр. 70/2005 г.
14. Наредба № 1з-1971 от 29.10.2009 г. за строително-технически правила и норми за осигуряване на безопасност при пожар - ДВ бр. 96/2009 г., изм. с Решение № 13641 от 15.11.2010 г. на ВАС на РБ - ДВ бр. 101 от 28.12.2010 г. и бр. 75/2013 г., изм. и доп. ДВ бр. 69 от 19.08.2014 г., изм. и доп. ДВ бр. 89 от 28.10.2014 г.
15. Наредба № 8121з-647 от 01.10.2014 г., ДВ бр. 89 от 28.10.2014 г.
16. Наредба № 15 от 31.05.1999 г. за условията, реда и изискванията за разработване и въвеждане на физиологични режими на труд и почивка по време на работа - ДВ бр. 54/1999 г.
17. Наредбата за задължителното застраховане на работниците и служителите за риска „трудова злополука” - ДВ бр. 15/2006 г., последно изм. ДВ бр. 5/2010 г.
18. Наредба № РД-07/8 от 20.12.2008 г. за минималните изисквания за знаци и сигнали за безопасност и/или здраве при работа обн. ДВ бр. 3 от 13.01.2009 г.
19. Наредба № 1 от 16.04.2007 г. за обследване на аварии в строителството, изм. ДВ бр. 36/2007 г., изм. и доп. ДВ бр. 28 от 28.03.2014 г.

Настоящото споразумение се изготвя в 3 (три) еднообразни екземпляра, един за Изпълнителя и два за Възложителя. Копие от същото се предоставя от ИЗПЪЛНИТЕЛЯТ и на останалите работодатели, имащи отношение към СМР на обекта.

ВЪЗЛОЖИТЕЛ: ИЗПЪЛНИТЕЛ:

Приложение № 4

С П О Р А З У М Е Н И Е

За координиране на съвместното осигуряване на здравословни и безопасни условия на труд (ЗБУТ) при едновременна работа на изпълнител по договора и наети от него подизпълнители

На обект **„…………………………………………………………………………………………….”.**

С възложител: **"ЕКОИНЖЕНЕРИНГ-РМ" ЕООД**

Днес ...........2016 г. в гр.................... на основание чл. чл. 16, ал. 1,т. 8 и чл. 18 от Закона за здравословни и безопасни условия на труд, чл.127 е от Правилника за прилагане Закона за МВР в частта пожарна и аварийна безопасност и Наредба № І-209 от 22 ноември 2004 г. за правилата и нормите за пожарна и аварийна безопасност на обектите в експлоатация за недопускане на пожари, чл.18, ал.2 от Наредба №2/2004 г. за минималните изисквания за здравословни и безопасни условия на труд при извършване на строителни и монтажни работи и във връзка със сключения между страните договор за строителство се сключи настоящото споразумение между строителя/изпълнителя.....................................................................

И наетите от него подизпълнители :

* №1-...........................................................................................................................................
* №2-...........................................................................................................................................
* №3-...........................................................................................................................................
* №4.............................................................................................................................................

1. Координиране на съвместното прилагане на настоящото споразумение се възлага на :

* от страна на строителя -.........................................................................................

на длъжност................................(технически ръководител)........................................

* от страна на подизпълнител №1-............................................................................

на длъжност................................

* от страна на подизпълнител №2-............................................................................

на длъжност................................

* от страна на подизпълнител №3-............................................................................

на длъжност................................

* от страна на подизпълнител №4-............................................................................

на длъжност................................

2. Гореспоменатото длъжностно лице на строителя координира цялостното осигуряване на ЗБУТ на строителната площадка.

3. Преди започване на строителната площадка, длъжностните лица от страна на строителя и подизпълнителя установяват с протокол обезопасеността на предадените работни площадки.

4. Не се допускат на работа работници на подизпълнителя, които не са преминали предварително начален инструктаж по ЗБУТ и ПБ при строителя. Инструктажът да се провежда, съгласно разпорежданията на Наредба № 3/1996 г. по утвърдена програма и се регистрира по установения ред. Останалите видове инструктаж по ЗБУТ и ПБ на работниците на подизпълнителя се провеждат и регистрират от техните длъжностни лица, съгласно отдадената заповед.

5. Подизпълнителите осигуряват на персонала си необходимите лични предпазни средства, а така също и предпазни жилетки на лицата посещаващи строителната площадка (проектанти, надзорници, контролни органи по изпълнение на трудовото законодателство и др.)

6. Подизпълнителите използват на обекта само изправни машини, съоръжения и инструменти.

7. За безопасна експлоатация на ел. съоръжения и уредби отговаря собственика (строител или подизпълнител).

8. Строителят / изпълнителят организира необходимите периодични лабораторни измервания за ефективност на защитните мероприятия на използваните ел. уреди и параметрите на работната среда.

9. Ако някой от подизпълнителите е страна по настоящото споразумение в по-късен етап на обекта, същият сключва своевременно допълнителен анекс със строителя.

10. В случаите когато възложителя е сключил договори за обекта с повече от един строител /подизпълнител/, той определя координатор по “БЗР” на етап изпълнение, който координира едновременната работа.

Настоящото споразумение се съставя в три еднообразни екземпляра, един за Изпълнителя и два за Възложителя.

Копие от споразумението да се съхранява при отговорник ЗБУТ при "Екоинженеринг-РМ" ЕООД.

**ВЪЗЛОЖИТЕЛ:**....................... **ИЗПЪЛНИТЕЛ:**............................

/............................../ /............................../

1. *Когато участникът е обединение, текстът на т. 2 се допълва, като изрично се посочва, че ИЗПЪЛНИТЕЛЯТ е обединение и се изписват данните за всеки участник в него. Допълва се и лицето, което в съответствие с документа, с който е създадено обединението и с Офертата, има представителна власт да подпише Договора.* [↑](#footnote-ref-1)
2. *Ще се конкретизира в зависимост от правно-организационната форма на Изпълнителя.* [↑](#footnote-ref-2)